Eelnõu 19.05.2022

Esitaja: vallavalitsus

Ettekandja: keskkonnaspetsialist

Urmas Kolina



**KANEPI VALLAVOLIKOGU**

**OTSUS**

Kanepi 19.05.2022 nr 1-3/

**Arvamuse andmine Abissaare liivakarjääri**

**keskkonnaloa nr KL-509883 muutmise taotluse kohta**

Maapõueseaduse § 48 kohaselt annab kaevandamisloa kohaliku tähtsusega maardlas Keskkonnaamet, kes teatas, et on võtnud menetlusse TREV-2 Grupp AS (registrikood 10047362, aadress Teemeistri tn 2, Nõmme linnaosa, Tallinn, Harju maakond) poolt esitatud keskkonnaloa nr KL-509883 muutmise taotluse.

01.01.2020 jõustunud maapõueseaduse redaktsiooni § 49 lg 6 kohaselt saadab kaevandamisloa andja kaevandamisloa taotluse arvamuse saamiseks kavandatava kaevandamiskoha kohaliku omavalitsuse üksusele, kes esitab oma arvamuse kirjalikult kahe kuu jooksul taotluse saamisest arvates. Juhul, kui arvamust ei ole ette antud tähtajaks esitatud, lahendatakse haldusmenetluse seaduse § 16 lg 2 kohaselt taotlus valla arvamuseta.

Keskkonnaamet edastas 03.05.2022 Kanepi vallavalitsusele KOTKAS infosüsteemi kaudu dokumendi nr DM-119833-4 “Abissaare liivakarjääri keskkonnaloa nr KL-509883 muutmise taotluse esitamine kohaliku omavalitsuse arvamuse saamiseks” koos selle juurde kuuluvate lisadega.

TREV-2 Grupp AS soovib täiendavalt kaevandada Abissaare liivakarjääri teenindusmaa põhjaosas varasemalt elektrikaitsevööndi tõttu passiivseks hinnatud varu. Taotletava Abissaare liivakarjääri mäeeraldise laiendamisega tagatakse Abissaare liivamaardlas säästlik maavaravaru kasutus, sh välditakse majanduslikult ebaotstarbekate jääkvaru plokkide teket ning kahe mäeeraldise vahelise nõlva hoidetervikute kaevandamine. Samuti võimaldab plokkide 15 aT ja 16 aT Abissaare liivakarjääri mäeeraldisega liitmine ja nende kaevandamine korrastada Abissaare ja Abissaare II liivakarjäärid ühtse tervikuna.

Lisaks mäeeraldise laiendamisele plokkidele 15 ja 16 aT, soovitakse käesoleva taotlusega eemaldada keskkonnaloalt KL-509883 täiendav tingimus nr 5 (maavara kaevandamise mahu aruannete esitamisel on kaevandajal kohustus kinni pidada varude kinnitamise käskkirjas toodud kasutusalade protsentuaalsest jaotusest: ehituskruus 9%, ehitusliiv 81%, täiteliiv 10%), mis ei ole pärast jääkvaru ümberhindamist asjakohane.

Taotletav mäeeraldis paikneb riigi maal Põlva maakonnas Kanepi vallas Sulaoja külas Abissaare liivamaardlas (registrikaart nr 0084), Liivakarjääri kinnistul (katastriüksuse tunnus 28401:001:0787, maa sihtotstarve mäetööstusmaa, 100%, pindala 20,95 ha). Taotluse kohaselt on mäeeraldise pindala ja mäeeraldise teenindusmaa pindala vastavalt 16,35 ha (varem 15,74

ha) ja 20,95 ha (ei muutu). Käesoleva taotlusega soovitakse liita aktiivse tarbevaru plokid 15 (11 tuh m³ ehitusliiva) ja 16 (44 tuh m³ täiteliiva) Abissaare liivakarjääri mäeeraldise koosseisu.

Maavara kavandatav kasutusvaldkond on ehitus ja teedeehitus. Taotletav keskmine tootmismaht aastas on 130 tuh m³ (varem oli 100 tuh m³). Keskkonnaloa kehtivusaeg (kuni 05.02.2036) ei muutu. Pärast varu ammendamist korrastatakse karjäär tehisveekoguks ja rohumaaks.

Olles tutvunud 03.05.2022 Keskkonnaameti dokumendiga nr DM-119833-4 edastatud AS TREV-2 Grupp poolt Keskkonnaametile edastatud Abissaare liivakarjääri mäeeraldise keskkonnaloa nr KL-509883 muutmise taotlusega ja võttes aluseks maapõueseaduse § 49 lõike 6, Valgjärve Vallavolikogu 26.08.2008 määrusega nr 1-1.1-22 kehtestatud üldplaneeringu ning kohaliku omavalitsuse korralduse seaduse § 22 lõike 2, Kanepi Vallavolikogu

**o t s u s t a b:**

1. Nõustuda Abissaare liivakarjääris asukohaga Põlva maakond Kanepi vald Sulaoja küla Liivakarjääri maaüksus (katastriüksuse tunnus 28401:001:0787, maa sihtotstarve mäetööstusmaa, 100%, pindala 20,95 ha) TREV-2 Grupp AS-le (registrikood 10047362, aadress Teemeistri tn 2, Nõmme linnaosa, Tallinn, Harju maakond) antud maavara kaevandamisloa nr KL-509883 muutmisega vastavalt esitatud taotlusele.

2. Maavara kaevandamisloa kehtivusaega ei muudeta, luba kehtib kuni 05.02.2036.

3. Otsus jõustub teatavakstegemisest.

4. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

volikogu esimees